cyanic-selkie/wikianc huggingface dataset:
বাশকোরতোস্তান
ধর্ম
২০১০ সাল পর্যন্ত বাশকোরতোস্তানে প্রায় হাজারের অধিক মসজিদ ছিল। এছাড়াও ২০০ অর্থোডক্স চার্চ এবং অন্যান্য ধর্মীয় বিশ্বাসের প্রায় ৬০টি স্থাপনা বিদ্যমান।
খেলাধুলা
রুশ প্রিমিয়ার লিগের ফুটবল ক্লাব এফসি উফা বাশকোরতোস্তানের উফা শহরটির প্রতিনিধিত্ব করে। কেএইচএল'এর দল সালাভাত ইউলায়েভ এই শহরে খেলে। এছাড়াও সুপ্রিম হকি লিগের দল তোরোস নেফতেকামস্ক ও এইচসি গোময়াক, মাইনর হকি লিগের দল তোলপার উফা এবং রুশ নারী হকি লীগের দল আগিদেল উফা শহরে খেলে থাকে। ন্যাশনাল জুনিয়র হকি লীগের দল বাতির নেফতেকামস্ক শহরের। রুশ ভলিবল সুপার লীগের দল উরাল এবং সামরাও নামক ভলিবল দলটি উফা শহরের। এছাড়াও উফা শহরের দলগুলোর মধ্যে রয়েছে রুশ হ্যান্ডবল সুপার লীগের দল উগ্নটু এবং রুশ নারী হ্যান্ডবল সুপার লীগের দল উফা-আলিসা। ফর্মুলা ওয়ান চালক দানিল কভাইয়াত এসেছেন উফা থেকে। ২০১৮ সাল হতে বাশকোরতোস্তানে পুনরায় ব্যন্ডি খেলা প্রচলনের ব্যাপারে সিদ্ধান্ত হয়।  সেখানে একটি ইনডোর খেলার মাঠ তৈরির ব্যাপারে ইতিমধ্যে প্রাথমিক সিদ্ধান্ত হয়েছে।
শিক্ষা
বাশকোরতোস্তান প্রজাতন্ত্রে প্রায় ৬০টি বিজ্ঞানভিত্তিক সংগঠন সক্রিয় রয়েছে। রুশ বিজ্ঞান একাডেমির ১২টি প্রতিষ্ঠান এবং বিভিন্ন শিল্প কারখানার ২৯টি প্রতিষ্ঠানের পাশাপাশি অসংখ্য ডিজাইন ব্যুরো ও সংগঠন, বিশ্ববিদ্যালয় এবং কলেজে মৌলিক ও ব্যবহারিক বৈজ্ঞানিক গবেষণা চলমান রয়েছে।
এছাড়াও বিভিন্ন উচ্চ শিক্ষা প্রতিষ্ঠান পরিচালিত হয়, যার মধ্যে রাশিয়ার স্বনামধন্য বিভিন্ন বিশ্ববিদ্যালয় এবং কলেজের ১৬টি শাখা রয়েছে। বিশেষজ্ঞরা এসকল প্রতিষ্ঠান হতে প্রায় ২০০টি বাণিজ্য এবং পেশাগত বিষয়ের উপরে স্নাতক ডিগ্রী অর্জন করতে পারেন।
বাশকোরতোস্তানের শিক্ষাব্যবস্থা প্রধানত রুশ এবং বাশকির ভাষায় পরিচালিত হয়।
সংস্কৃতি
বাশকোরতোস্তান হলো বিভিন্ন গান ও নৃত্য প্রতিষ্ঠানের কেন্দ্র এবং জাতীয় নাট্যশালার অবিচ্ছেদ্য অংশ। এখানে রয়েছে বিভিন্ন যাদুঘর এবং পাঠাগার, এছাড়াও বেশকিছু বার্ষিক লোক উৎসব এখানে অনুষ্ঠিত হয়। দেশটিতে রয়েছে সাতটি বাশকির, চারটি রুশ এবং দুইটি তাতার রাষ্ট্রীয় ড্রামা থিয়েটার, একটি রাষ্ট্রীয় অপেরা এবং ব্যালে থিয়েটার, একটি জাতীয় ন্যাশনাল সিম্ফনি অর্কেস্ট্রা, বাশকোরতোস্তান চলচ্চিত্র স্টুডিও, ত্ত্রিরিশটি ফিলহারমনিক কালেকটিভ এবং বাশকির রাষ্ট্রীয় লোক নৃত্য এসেমবল।
ইসমাইল পাশা
ইসমাইল পাশা (إسماعيل باشا Turkish: İsmail Paşa) (৩১ ডিসেম্বর ১৮৩০ – ২ মার্চ ১৮৯৫) ছিলেন মিশর ও সুদানের খেদিভ। ১৮৬৩ থেকে ১৮৭৯ পর্যন্ত তিনি এই পদে ছিলেন। তিনি তার দাদা মুহাম্মদ আলি পাশার মত উচ্চাভিলাষী ছিলেন এবং তার শাসনামলে মিশর ও সুদানে অনেক আধুনিকায়ন করা হয়। এসময় শিল্প ও অর্থনৈতিক ক্ষেত্রে ব্যাপক বিনিয়োগ, নগরায়ন এবং আফ্রিকায় সীমানা বিস্তার করা হয়।
১৮৭৯ সালের একটি বক্তব্যে তার দৃষ্টিভঙ্গি ফুটে উঠে: "আমার দেশ এখন আর আফ্রিকার অংশ নয়; আমরা এখন ইউরোপের অংশ। তাই এটা স্বাভাবিক যে আমরা আমাদের পুরনো রীতিনীতি ত্যাগ করব এবং আমাদের সামাজিক অবস্থার সাথে সামঞ্জস্যপূর্ণ নতুন রীতিনীতি গ্রহণ করব"।
১৮৬৭ সালে তিনি খেদিভ (ভাইসরয়) হিসেবে উসমানীয় ও আন্তর্জাতিক স্বীকৃতি লাভ করতে সক্ষম হন। ইতিপূর্বে ১৫১৭ থেকে ১৮৬৭ সাল পর্যন্ত তার পূর্ব‌সুরিরা ওয়ালি (গভর্নর) হিসেবে পরিচিত হতেন। তবে ইসমাইলের নীতির কারণে মিশর ঋণে জর্জরিত হয়ে পড়ে। ফলে সুয়েজ খাল কোম্পানিতে মিশরের শেয়ার যুক্তরাজ্যের কাছে বিক্রি করতে হয়।
পরিবার
ইসমাইল পাশা ছিলেন ইবরাহিম পাশার তিন পুত্রের মধ্যে দ্বিতীয় এবং মুহাম্মদ আলি পাশার নাতি। তিনি কায়রোর আল মুসাফির খানা প্রাসাদে জন্মগ্রহণ করেছিলেন। তার মা হোশিয়ার ছিলেন তার পিতার তৃতীয় স্ত্রী। বলা হয়ে থাকে যে হুশিয়ার ছিলেন উসমানীয় সুলতান দ্বিতীয় মাহমুদের স্ত্রী ও প্রথম আবদুল আজিজের মা পেরতেভনিয়ালের বোন।
যৌবন ও শিক্ষাজীবন
ইসমাইল পাশা প্যারিসে ইউরোপীয় শিক্ষাগ্রহণ করেছেন। শিক্ষাসমাপ্তির পর তিনি দেশে ফিরে আসেন। তার বড় ভাইয়ের মৃত্যুর ফলে তিনি তার চাচা সাইদ পাশার উত্তরসুরি হন। সাইদ তাকে পরের কয়েক বছর বিদেশি মিশনের দায়িত্ব দেন। ১৮৬১ সালে সুদানে একটি বিদ্রোহ দমনের জন্য তাকে পাঠানো হয়।
মিশরের খেদিভ
সাইদের মৃত্যুর পর ১৮৬৩ সালের ১৯ জানুয়ারি ইসমাইল খেদিভ ঘোষিত হন। তবে উসমানীয় সাম্রাজ্য ও অন্যান্য বৃহৎ শক্তিগুলো তাকে একজন ওয়ালি হিসেবে স্বীকৃতি দিয়েছিল। উসমানীয়রা তেকে খেদিভ হিসেবে স্বীকৃতি দিতে অস্বীকৃতি জানায়। শেষপর্যন্ত ১৮৬৭ সালে সুলতান আবদুল আজিজের কাছ থেকে একটি ফরমান আদায় করতে সক্ষম হন। এতে পূর্বের চেয়ে বেশি কর প্রদানের বিনিময়ে তাকে খেদিভ হিসেবে স্বীকৃতি দেয়া হয়। আরেকটি ফরমানের মাধ্যমে উত্তরাধিকার নির্ধারণের ক্ষেত্রে পিতা থেকে পুত্রের বদলে ভাই থেকে ভাইয়ের কাছে ক্ষমতা হস্তান্তরের আইন অনুমোদন করে। ১৮৭৩ সালের একটি ফরমানে কার্যত মিশর খেদিভাতের স্বাধীনতা স্বীকার করে নেয়া হয়।
সংস্কার
ইসমাইল পাশা ব্যাপক আকারে অভ্যন্তরীণ সংস্কার শুরু করেন। তিনি শুল্ক ব্যবস্থা, ডাকঘর সংস্কার করেন, বাণিজ্যিক অগ্রগতি বেগবান করেন। দেশে চিনি শিল্প গড়ে তোলা হয়। এসময় প্রাসাদ, বিলাসবহুল বিনোদন ব্যবস্থা, অপেরা ও থিয়েটার গড়ে উঠে। তিনি কায়রোর আকার অনেক বৃদ্ধি করেন। প্যারিসের মডেলে শহরের পশ্চিম প্রান্তে একটি নতুন মহল্লা গড়ে তোলা হয়। আলেক্সান্দ্রিয়ারও উন্নতি হয়। তিনি মিশরে ব্যাপক আকারে রেলপথ নির্মাণ প্রকল্প চালু করেন।
১৮৬৬ সালের নভেম্বরে তিনি একটি প্রতিনিধি পরিষদ গঠন করেন যা তার অন্যতম উল্লেখযোগ্য অর্জন হিসেবে ধরা হয়। এই পরিষদ শুধুমাত্র উপদেষ্টার ভূমিকা পালন করবে ধরে নেয়া হলেও সদস্যরা সরকারি কাজের উপর গুরুত্বপূর্ণ প্রভাব ফেলেছিলেন। পরিষদে গ্রাম প্রধানদের উপস্থিতি উল্লেখযোগ্য ছিল।
ইসমাইল দাস প্রথা হ্রাসের প্রচেষ্টা করেছিলেন। তিনি আফ্রিকায় মিশরের শাসন বর্ধিত করেছেন। ১৮৭৪ সালে তিনি দারফুরকে নিজ শাসনের আওতাভুক্ত করেন। তবে ইথিওপিয়ার সম্রাট চতুর্থ ইয়োহান্নেস কর্তৃক কয়েকবার পরাজিত হওয়ার ফলে ইথিওপিয়ায় শাসন বিস্তৃত করা সম্ভব হয়নি, প্রথমে ১৮৭৫ সালের ১৬ নভেম্বর গুনদাত এবং পরের বছর মার্চে গুরার যুদ্ধে তিনি পরাজিত হয়েছিলেন।
ইথিওপিয়ার সাথে যুদ্ধ
ইসমাইল পাশা সমগ্র নীল নদ অঞ্চল এবং লোহিত সাগরের সমগ্র আফ্রিকান উপকূল নিজ শাসনের অন্তর্ভুক্ত করতে চেয়েছিলেন। এসকল কারণ এবং উক্ত অঞ্চলের সমৃদ্ধ কাঁচামাল ও উর্বর মাটির কারণে ইসমাইল ইথিওপিয়ার বিরুদ্ধে পদক্ষেপ নেন। এসময় ইথিওপিয়ার শাসক ছিলেন সম্রাট চতুর্থ ইয়োহান্নেস। ১৮৬৫ সালে উসমানীয়রা হাবেশ প্রদেশকে ইসমাইলের কাছে সমর্পণ করে। এই প্রদেশ ইথিওপিয়ার প্রতিবেশী ছিল। প্রথমে প্রদেশটি শুধু উপকূলীয় অংশ নিয়ে গঠিত ছিল। পরে ইথিওপীয় শাসকের অঞ্চলে এর সীমানা বৃদ্ধি করা হয়। বারকা বদ্বীপে বৃহৎ তুলা উৎপাদন ক্ষেত্রসহ নতুন অর্থনৈতিক প্রকল্প হাতে নেয়া হয়। ১৮৭২ সালে পূর্ব সুদান ও লোহিত সাগর উপকূল প্রদেশের গভর্নর ওয়ার্না‌র মানজিঙ্গার পাশা কর্তৃক বোগোস একীভূত হয়। ১৮৭৫ সালের অক্টোবর ইসমাইল পাশার সেনাবাহিনী পার্শ্ববর্তী হামাশিনের উচ্চভূমি অধিকার করে যা এসময় ইথিওপীয় সম্রাটের করদ অঞ্চল ছিল। ১৮৭৬ সালের মার্চে ইসমাইলের সেনাবাহিনী গুরার যুদ্ধে ইয়োহান্নেসের সেনাবাহিনীর কাছে পরাজিত হয়। ইসমাইলের পুত্র হাসান ইথিওপীয়দের হাতে বন্দী হন এবং মোটা অঙ্কের মুক্তিপণ দেয়ার পর ছাড়া পান। এরপর দীর্ঘ স্নায়ুযুদ্ধ শুরু হয় যা ১৮৮৪ সালে ইঙ্গ-মিশরীয়-ইথিওপীয় হেয়েট চুক্তির পর সমাপ্ত হয়েছে। এসময় বোগোস ইথিওপিয়াকে ফিরে দেয়া হয়। লোহিত সাগর প্রদেশ এর অল্প কিছুকাল পরে ইতালীয়রা দখল করে নেয়.
সুয়েজ খাল
ইসমাইলের খেদিভাত সুয়েজ খাল খননের সাথে ঘনিষ্ঠভাবে যুক্ত ছিল। তিনি খাল খননের মিশরীয় অংশ তত্ত্বাবধান করতে রাজি হন। ক্ষমতা গ্রহণের পর তিনি সাইদের দেয়া সুবিধা অনুমোদন দিতে রাজি হননি। এই বিষয় ১৮৬৪ সালে তৃতীয় নেপোলিয়নের কাছে উত্থাপিত হলে তিনি ইসমাইলের পদক্ষেপের ফলে সৃষ্ট ক্ষতিপূরণের জন্য ৩৮,০০,০০০ পাউন্ড প্রদান করেন। এরপর ইসমাইল বৈদেশিক পক্ষগুলোর কাছে নিজেকে প্রতিষ্ঠার জন্য পদক্ষেপ নেন এবং অনেকাংশে সফল হন। ১৮৬৭ সালে তিনি প্যারিস ও লন্ডন সফর করেন। লন্ডনে রাণী ভিক্টোরিয়া ও লর্ড মেয়র তাকে স্বাগত জানান। ব্রিটেনে তিনি উসমানীয় সুলতানের সাথে ব্রিটিশ নৌবহরের প্রদর্শনী পরিদর্শন করেছিলেন। ১৮৬৯ সালে তিনি পুনরায় ব্রিটেন সফর করেন। সুয়েজ খাল চালু হওয়ার পর ইসমাইল উৎসবের আয়োজন করেন এবং এতে বিশ্বের বিশিষ্ট ব্যক্তিদের দাওয়াত দেয়া হয়।
ঋণ
ইসমাইল পাশার কর্মকাণ্ড এবং ইথিওপিয়ার সাথে যুদ্ধের ফলে মিশর ইউরোপীয় শক্তিগুলোর কাছে ঋণে জর্জরিত হয়ে পড়ে। তারা এই অবস্থাকে ইসমাইলের বিরুদ্ধে ব্যবহার করে। গৃহীত পদক্ষেপের মধ্যে মিশ্র আদালত ব্যবস্থা মিশরীয় ও সুদানিজদের কাছে অজনপ্রিয় পদক্ষেপের অন্যতম ছিল। এই ব্যবথায় ইউরোপীয়দেরকে মিশরীয় বা সুদানিজ আদালতের পরিবর্তে শুধুমাত্র তাদের নিজেদের দেশের বিচারকদের সামনে বিচার করা যেত। শেষপর্যন্ত অর্থনৈতিক সংকট তৈরী হয়। ঋণজনিত সংকটের ফলে শেষপর্যন্ত ১৮৭৫ সালে সুয়েজ খাল কোম্পানির মিশরীয় ও সুদানিজ শেয়ার ৩৯,৭৬,৫৮২ পাউন্ডের বিনিময়ে ব্রিটেনের কাছে বিক্রি করে দেয়া হয়। এরপর থেকে মিশর ও সুদানে বৃহৎ শক্তিগুলোর সরাসরি হস্তক্ষেপ শুরু হয়।
১৮৭৫ সালের ডিসেম্বরে মিশরের অর্থনৈতিক অবস্থায় যাচাইয়ের জন্য ব্রিটিশ সরকার স্টিফেন কেভ ও জন স্টক্সকে পাঠায়। পরের বছর ১৮৭৬ সালের এপ্রিলে তাদের রিপোর্ট প্রকাশিত হয়। এতে বিদেশি শক্তিগুলোকে হস্তক্ষেপের সুপারিশ করা হয়। এর ফলশ্রুতিতে কেইস দে লা ডেটে প্রতিষ্ঠিত হয়। অক্টোবরে জর্জ গুশচেন ও জুবার্ট‌ আরো তদন্ত চালান। এর ফলে অর্থনীতি ও সরকারের উপর ইঙ্গ-ফরাসি নিয়ন্ত্রণ স্থাপিত হয়। পরবর্তীতে মেজর বেরিঙের অধীনে আরেকটি কমিশন ১৮৭৮ সালে অধিকতর অনুসন্ধান করে। এরপর ইসমাইল পাশা সাংবিধানিক প্রধান, নুবার পাশা প্রধানমন্ত্রী, চার্লস রিভার্স উইলসন অর্থমন্ত্রী ও দা ব্লিগণিয়ার্স‌ গণপূর্ত মন্ত্রী হন।
উরাবি বিদ্রোহ ও নির্বাসন
ইউরোপীয়দের আধিপত্য অধিকাংশ মিশরীয় মেনে নিতে পারেনি। তারা কর্নেল আহমেদ উরাবির নেতৃত্বে সংগঠিত হতে শুরু করে। বিদ্রোহের ফলে ইউরোপীয়দের কাছ থেকে মুক্তি সম্ভব আশা করে ইসমাইল উরাবিকে প্রতিরোধ করার জন্য বেশি চেষ্টা করেননি। তিনি দাবিমত সরকার বিলুপ্ত করেন। ব্রিটেন ও ফ্রান্স এই ঘটনাকে গুরুতর বিবেচনা করে। ১৮৭৯ সালের মে মাসে তারা ব্রিটিশ ও ফরাসি মন্ত্রীদের পুনর্বহালের জন্য চাপ প্রয়োগ করে। এসময় উরাবির হাতে দেশের বেশিরভাগ নিয়ন্ত্রণ ছিল এবং ইসমাইলেরও এতে সম্মতি ছিল না। ফলে ইসমাইল পাশাকে ক্ষমতাচ্যুত করার জন্য ব্রিটিশ ও ফরাসিরা উসমানীয় সুলতান দ্বিতীয় আবদুল হামিদকে চাপ দেয়। ১৮৭৯ সালের ২৬ জুন ইসমাইল পাশা পদচ্যুত হন। ইসমাইলের জ্যেষ্ঠ পুত্র তাওফিক পাশা অনেক নমনীয় ছিলেন এবং তাকে ইসমাইলের উত্তরসুরি করা হয়। ইসমাইল পাশা রেসিনায় নির্বাসনে যান যা বর্তমানে নেপলসের কাছে এরকোলানোতে অবস্থিত। ১৮৮৫ সাল পর্যন্ত তিনি নির্বাসনে ছিলেন। এরপর সুলতান দ্বিতীয় আবদুল হামিদ কর্তৃক তিনি ইস্তানবুলের এমিরগান প্রাসাদে ফিরে আসার অনুমতি পান। এখানে তিনি অনেকটা বন্দী জীবন কাটান। মৃত্যুর আগ পর্যন্ত তিনি এখানে ছিলেন। মৃত্যুর পর তাকে কায়রোতে দাফন করা হয়।
লিগনাইট
লিগনাইট হচ্ছে অতি প্রাচীন কালের (১০ থেকে ১৫ কোটি বছর) গাছ-পালা ও উদ্ভিদজাত দ্রব্যের পরিবর্তিত রূপ। লিগনাইটকে খয়েরি কয়লা বলা হয় । এটা পীটের চেয়ে শক্ত ও ভারি।
আপেক্ষিক গুরুত্ব
১.১-১.৩
গঠন
লিগনাইটে কাদা জাতীয় পদার্থ মিশ্রিত থাকে, ফলে এতে ছাইয়ের পরিমাণ বেশি। লিগনাইটে কার্বনের পরিমাণ ৬৭-৭৮ শতাংশ। পীট থেকে কয়লা হওয়ার মধ্যবর্তী ধাপ হচ্ছে লিগনাইট।
কোকড়াঝাড় গণহত্যাকাণ্ড ২০১২
২০১২ খ্রিষ্টাব্দের জুলাই মাসে উত্তর-পূর্ব ভারতের আসাম রাজ্যে স্থানীয় বোরো জনগোষ্ঠী ও বাঙালি মুসলমান সম্প্রদায়ের মধ্যে দাঙ্গা বাঁধে৷    ২০শে জুলাই ২০১২ খ্রিষ্টাব্দে প্রথম দাঙ্গা বাধার খবর পাওয়া যায়৷ ৮ই আগস্ট ২০১২ অবধি ৭৭ জনের মৃত্যুর খবর প্রকাশিত হয় এবং প্রায় ৪০০ টি পার্শ্ববর্তী গ্রাম থেকে মোট ৪ লক্ষ আতঙ্কিত মানুষ  ২৭০ টি ত্রাণ শিবিরে আশ্রয় নিতে বাধ্য হয়৷  সংবাদ সূত্র অনুযায়ী এগারো জন ব্যক্তি নিখোঁজ হয়ে যান৷
২৭শে জুলাই ২০১২ খ্রিষ্টাব্দে আসামের মুখ্যমন্ত্রী তরুণ গগৈ দাঙ্গাপ্রভাবিত অঞ্চলগুলিতে সেনাবাহিনী মোতায়েন করতে বিলম্বের কারণে সংযুক্ত প্রগতিশীল জোট-এর ওপর দোষারোপ করেন৷ পরবর্তী দিন তৎকালীন ভারতের প্রধানমন্ত্রী মনমোহন সিং কোকড়াঝাড়ের শিবিরগুলি পরিদর্শন করেন ও এই ঘটনাটিকে ভারতের ইতিহাসের কলঙ্ক বলে দাবী করেন৷ ভারতের গৃৃহমন্ত্রী পালানিয়াপ্পন চিদম্বরম ৩০শে জুলাই সোমবার আক্রান্ত এলাকা পরাদর্শনে যান ও নিরাপত্তা, গৃহসংস্থান সহ পুণর্বাসনের সিদ্ধান্ত নেন৷
বোরোল্যান্ড লোকসভা আসনের সদস্য সামসুমা কুঙ্গুর বৈসোমূতিয়ারী আসামের বাংলাদেশী অনুপ্রবেশকে এই হামলার মুল কারণ বলে উল্লেখ করেন৷
উত্তর পূর্ব ভারতে আগস্ট ও সেপ্টেম্বর মাস ধারাবাহিকভাবে আসামের বিভিন্ন জায়গা থেকে জাতিবিদ্বেষ, গণহত্যা ও বহু মানুষের গৃৃৃহহারা হওয়ার খবর আরো চাঞ্চল্য ছড়ায়৷ ১৫ই সেপ্টেম্বর আলোচনাসভার বক্তব্য অনুযায়ী বিক্ষোভকারী জনজাতিদের দাবী অযাচিত বাংলাদেশী অনুপ্রবেশকারীদের চিহ্নিত করা ও আসাম থেকে বিতাড়ন৷
কোকড়াঝাড়ের দাঙ্গা
২০শে জুলাই ২০১২ খ্রিষ্টাব্দে কোকড়াঝাড়ের জয়পুরে জাতিগত বিদ্বেষের ফলে ৪জন বোরোর মৃৃত্যু বোবো জনগোষ্ঠী ও বাঙালি মুসলমানদের মধ্যে দাঙ্গা আরো চরম পর্যায়ে পৌঁছায়৷ প্রতিশোধ হিসাবে ২১শে জুলাই স্থানীয় বাঙালি মুসলিমদের ওপর আক্রমণ হয় ও দু'জনের মৃত্যুসহ বহুলোক আহত হন৷ পরের দিনের হামলাতে ৮০ জন মতো মারা যায় যার মধ্যে বেশিরভাগই ছিলেন বাঙালি মুসলমান এবং ৪ লক্ষ জন গৃৃহহারা হন৷ কর্তব্যরত ভারতীয় সেনা জওয়ানদের সন্দেহভাজন দেখামাত্র গুলি করার নির্দেশ দেওয়া হয়৷
তদন্ত
৭ই আগস্ট ২০১২ খ্রিষ্টাব্দে ভারত সরকার সেন্ট্রাল ব্যুরো অফ ইনভেস্টিগেশনকে তদন্তের ভার দেওয়া হয়৷ ১৯শে সেপ্টেম্বর সি.বি.আই.পাঁচ সন্দেহভাজনকে গ্রেপ্তার করে৷ প্রদীপ ব্রহ্ম, মহম্মদ হাসেম আলি, মহম্মদ আদম আলি শেখ, মহম্মদ হাসিম আলি রহমান, মহম্মদ কুরবান আলি শেখ, মহম্মদ ইমরান হুসেন এঁরা উপযুক্ত তথ্যপ্রমাণসহ গ্রেপ্তার হন৷ পরে আবারও তদন্তের পর ২০১২ হত্যাকাণ্ডের অন্যতম চক্রী কনস্টেবল মহিবুর ইসলাম ইলিয়াস রাতুল গ্রেপ্তার হন, যদিও তিনি পরে রেহাই পান৷
কারানজা
কারানজা (Karanja) ভারতের মহারাষ্ট্র রাজ্যের ওয়াসিম জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৩ মিটার (৪২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কারানজা শহরের জনসংখ্যা হল ৬০,১৫৮ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১৪% হল ৬ বছর বা তার কম বয়সী।
তামিল ইউনিয়ন ক্রিকেট ও অ্যাথলেটিক ক্লাব
তামিল ইউনিয়ন ক্রিকেট ও অ্যাথলেটিক ক্লাব শ্রীলঙ্কার কলম্বোভিত্তিক প্রথম-শ্রেণীর ক্রিকেট ক্লাব। অতিথি দলগুলোর বিপক্ষে নিজেদের খেলাগুলো আয়োজনে পি. সারাভানামুত্তু স্টেডিয়াম ব্যবহার করে। ক্লাবের বর্তমান অধিনায়কের দায়িত্বে রয়েছেন শ্রীলঙ্কার পক্ষে ২১ টেস্টে অংশগ্রহণকারী চনকা ওয়েলেগেদারা।
ঊনবিশ শতাব্দীর শেষের বছরগুলোয় ক্লাব গঠন প্রক্রিয়া চলে। এ সময়ে দুইটি বিলুপ্ত প্রতিপক্ষীয় ক্লাব একীভূত হয়ে তামিল ইউনিয়ন ও অ্যাথলেটিক ক্লাব গঠন করে। দেশের সুপরিচিত তামিল আইনজীবী, রাজনীতিবিদ ও সরকারী চাকুরীজীবিদের পৃষ্ঠপোষকতায় ক্লাবের যাত্রা শুরু হয়। এ সকল ক্লাবের মধ্যে অন্যতম ছিল লঙ্কা স্পোর্টস ক্লাব নামে পরিচিত এ ক্লাবটি। প্রাইস পার্কভিত্তিক ক্লাবটি ১৮৯৫ সালে প্রতিষ্ঠিত হয়।
১৮৯৮ সালে ক্লাব পরিচালনায় ডি. মুথুস্বামী (সভাপতি), জি. এন. সি. পন্নাবালাম (সম্পাদক), শ্রীলঙ্কা সংসদের ভবিষ্যতের স্পিকার ও ক্লাব অধিনায়ক স্যার ওয়েথিলিঙ্গাম দুরাইস্বামী ছিলেন। দুরাইস্বামী পরবর্তীতে ১৯৩৭ থেকে ১৯৪৮ মেয়াদে সভাপতি হন। অন্যদিকে, জি. এন. সি. পন্নাবালাম ১৯০৫ সালে একীভূত তামিল ইউনিয়ন ও অ্যাথলেটিক ক্লাবের অধিনায়কের দায়িত্ব পালন করেছিলেন।
ইতিহাস
মার্চ, ১৮৯৯ সালে তামিল স্পোর্টস ক্লাব দ্বিতীয় দল হিসেবে আত্মপ্রকাশ করে। কলম্বোয় ক্লাবের উদ্দেশ্য নিয়ে সভার আয়োজন করা হয়। সিটি কলেজ হলে অনুষ্ঠিত ঐ সভায় সিলন আইনসভার সাবেক সদস্য সম্মানীয় পি. কুমারাস্বামী সভাপতিত্ব করেছিলেন। এ সভায় পরিচালনা পরিষদ গঠিত হয়। এতে সিলন আইনসভার সদস্য স্যার পুনামবালাম অরুণাচলম, টি মুত্তু কুমারাস্বামী, এ. ই. স্ট্রং ও ই. সেলায়া উপস্থিত ছিলেন।
স্যার পুনামবালামের জ্যেষ্ঠ ভ্রাতা স্যার পুনামবালাম রামনাথন শ্রীলঙ্কার সলিসিটর জেনারেল ও পরবর্তীতে একীভূত তামিল ইউনিয়ন ক্রিকেট ও অ্যাথলেটিক ক্লাবের সভাপতি হন। এরপর, ই. ভি. রত্নম ১৯৩১ থেকে ১৯৩৭ সাল পর্যন্ত দায়িত্বে ছিলেন। অন্যদিকে, ই. সেলায়া’র জ্যেষ্ঠ সন্তান ডব্লিউ.এম. শ্রীলঙ্কার প্রথম পূর্ণাঙ্গকালীন কোম্পানি রেজিস্ট্রার ছিলেন ও পরে সম্মানীয় সাধারণ সম্পাদক হন। তার আরেক সন্তান এল. ডব্লিউ. তামিল ইউনিয়ন ক্রিকেট ও অ্যাথলেটিক ক্লাবসহ অল-সিলন হকি দলের অধিনায়ক হন এবং পরবর্তীকালে জাতীয় দলের প্রশাসকের দায়িত্ব পালন করেছিলেন।
১৮৯৯ সাল শেষে দুইটি প্রতিদ্বন্দ্বী তামিল ক্লাব একত্রিত হয়ে তামিল ইউনিয়ন ক্রিকেট ও অ্যাথলেটিক ক্লাব গঠন করে। টি. থিরুনাভাকারাসু ও খ্যাতনামা চিকিৎসক এবং সিলন আইনসভার সদস্য ডব্লিউ. জি. রকউডের সন্তান জন রকউড প্রতিষ্ঠাতা সভাপতি ও সম্মানীয় সাধারণ সম্পাদক হিসেবে মনোনীত হন। বোরেলার ক্যাম্পবেল পার্কে ক্লাবটি তাদের অনুশীলন কর্ম সম্পাদন করে। এ মাঠে হকি, ক্রিকেট, অ্যাথলেটিকসহ বিভিন্ন খেলা অনুষ্ঠিত হয়। ১৯৩০ ও ১৯৬০-এর দশকে তামিল ইউনিয়ন ক্রিকেট ও অ্যাথলেটিক ক্লাব দেশের প্রধান হকি ক্লাবগুলোর অন্যতম ছিল। আন্দ্রিজ শীল্ড ও পাইওনিয়ার কাপের ন্যায় জাতীয় পর্যায়ের অনেকগুলো শিরোপা জয় করে দলটি। এ পর্যায়ে শ্রীলঙ্কা হক দল বিশ্বের সেরা হকি দলগুলোর সাথে প্রতিদ্বন্দ্বিতায় অবতীর্ণ হতো। এরপর থেকে ক্লাব ও জাতীয় পর্যায়ে হকির ভবিষ্যৎ উল্লেখযোগ্যভাবে থমকে যায়। এর প্রধান কারণ সম্ভবতঃ ক্রিকেটের জনপ্রিয়তায় আর্থিক বিনিয়োগঘটিত।
১৯৩৫ সালে ক্লাবটি তাদের ৩৫তম প্রতিষ্ঠাবার্ষিকী মহাসমারোহে উদ্‌যাপন করে। ক্যাম্পবেল পার্কে অনুষ্ঠান হয়। এ মাঠ ছেড়ে স্থানান্তরিত হবার পূর্বে এটিই তাদের বড় ধরনের অনুষ্ঠান ছিল। এ অনুষ্ঠানটি ব্যাপকভাবে সফলতার স্বাক্ষর রাখে। উপদেষ্টামণ্ডলী, রাজনীতিবিদ, ক্রীড়াবিদ ও ব্যবসায়ীদের অংশগ্রহণ ছিল। ১৯৩৭ সালে ক্লাবটি নতুন মাঠ নিজেদের করে নেয়। প্যাভিলিয়নের নামকরণ হয় কলম্বো ওভাল। পরবর্তীতে, সরকারী সহযোগিতায় মাঠ বরাদ্দে ক্লান্তিহীন চেষ্টার স্বীকৃতিস্বরূপ ক্লাবের প্রধান ব্যক্তিত্বের নামানুসরণে পাইকিয়াসোথি সারাভানামুত্তু স্টেডিয়াম রাখা হয়। সিলনের গভর্নর মহামান্য স্যার রেজিনাল্ড এডওয়ার্ড স্টাবস ২৭ জানুয়ারি, ১৯৪০ তারিখে আনুষ্ঠানিকভাবে কলম্বো ওভালের উদ্বোধন করেন। মাঝখানের বছরগুলোয় পাইকিয়াসোথি সারাভানামুত্তু’র তত্ত্বাবধানে প্রথম-শ্রেণীর ক্রিকেটের উপযোগী করে মাঠ প্রস্তুত করা হয়। তৎকালীন কৃষি ও ভূমি মন্ত্রী এবং পরবর্তীতে শ্রীলঙ্কার প্রধানমন্ত্রী ডি. এস. সেনানায়েকে সহযোগিতার হাত প্রসারিত করেন। তার প্রচেষ্টার স্বীকৃতিস্বরূপ তামিল ইউনিয়নের সম্মানীয় সদস্য করা হয়।
১৯৬০-এর দশকের শুরুতে সোমাসুন্দরম স্কন্দকুমার ও সেলভা পারুমল ক্লাবের কর্মকাণ্ড সম্প্রসারণে অগ্রসর হন। কলম্বোকে প্রাধান্য না দিয়ে অন্যান্য অঞ্চলে ক্রিকেট প্রতিভা অনুসন্ধান কর্ম চালান। এ কৌশলের ফলে ক্লাবে বেশ কয়েকজন উদীয়মান ক্রিকেটারের অন্তর্ভূক্তি ঘটে ও উপুল চন্দনা’র ন্যায় ক্রিকেটার আন্তর্জাতিক ক্রিকেটারে পরিণত হন। তবে, সর্বাপেক্ষা বর্ণাঢ্যময় আন্তর্জাতিক ক্রিকেটার হিসেবে ক্লাব থেকে উঠে আসেন মুত্তিয়া মুরালিধরন। আন্তর্জাতিক ক্রিকেটের ইতিহাসের শীর্ষ উইকেট শিকারী হিসেবে শ্রীলঙ্কার পক্ষে ১৩৩ টেস্টে অংশ নিয়ে ৮০০ উইকেট লাভের মাইলফলক স্পর্শ করেন। অন্যান্য উল্লেখযোগ্য খেলোয়াড়ের মধ্যে রয়েছেন - শ্রীলঙ্কান ক্রিকেটের সর্বকালের সেরা ক্রিকেট তারকাদের অন্যতম ও সাবেক অধিনায়ক তিলকরত্নে দিলশান, সিঙ্গাপুর থেকে অভিবাসিত মহাদেবন সদাশিবম ১৯৪০-এর দশকে তামিল ইউনিয়নের প্রথম-শ্রেণীর ক্রিকেটের মর্যাদাপ্রাপ্তিসহ অল-সিলনের অধিনায়কত্ব করেন; বিশ্বমানের স্পিন বোলার রঙ্গনা হেরাথ।
১৯৮১ সালে শ্রীলঙ্কা দল আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যের মর্যাদাপ্রাপ্ত হয়। এর পরপরই তামিল ইউনিয়নের সদর দফতর ও পরবর্তীতে পুণঃনামাঙ্কিত পাইকিয়াসোথি সারাভানামুত্তু স্টেডিয়ামে প্রথম টেস্ট খেলার আয়োজন করা হয়। টি. মুরুগাসার ও সি. টি. এ. স্কাফটার এ সফলতায় বেশ উচ্ছাস ব্যক্ত করেন। কিন্তু, দুই বছর পর ১৯৮৩ সালে ব্ল্যাক জুলাইকালে দাঙ্গার শিকারে পরিণত হয়। তাসত্ত্বেও, ক্লাবটি নিয়মিতভাবে আন্তর্জাতিক ক্রিকেট খেলার আয়োজন করে থাকে। তন্মধ্যে, ১৯৮৫ সালে ভারতের বিপক্ষে প্রথমবারের মতো টেস্ট জয় করে।
১৯৯০-এর দশকের মাঝামাঝি সময় থেকে পি. সারাভানামুত্তু ওভালকে আন্তর্জাতিক ক্রিকেটের উপযোগী করে সম্প্রসারণ ও মাঠের সুযোগ-সুবিধার উন্নয়নে সচেষ্ট হয়। নতুন উন্নয়নমূলক কর্মকাণ্ডের মধ্যে আর্ট মিডিয়া সেন্টার, জিম, পুল, খেলোয়াড়দের বিশ্রাম কক্ষ, বার ও লঞ্জের পাশাপাশি নতুন দুইস্তরবিশিষ্ট স্ট্যান্ড ক্লাবের প্রথিতযশা সদস্য ড. রঞ্জন চানমুগম, এম. সতাশিবম ও অল-সিলন ক্রিকেটার, ভারতে নিযুক্ত শ্রীলঙ্কান হাইকমিশনার সি. কুমারাস্বামী’র পুত্র সতী কুমারাস্বামীর সম্মানার্থে নামকরণ করা হয়। এ ধরনের সুযোগ-সুবিধা ও ক্লাবের ইতিহাসের পাশাপাশি সাম্প্রতিক বছরগুলোয় ক্লাবকে দেশের অন্যতম শীর্ষস্থানীয় ক্রীড়া ক্লাবের মর্যাদা এনে দিয়েছে। দলটি নিয়মিতভাবে বিসিসিএসএল জাতীয় প্রতিযোগিতায় শিরোপা জয় করে থাকে।
ক্লাব গঠনের পর থেকেই দলটি জাতীয় পর্যায়ের বিভিন্ন ক্রীড়ার সাথে যুক্ত পরিচালনা পরিষদের সাথে সুসম্পর্ক বজায় রেখে চলেছে। এরই ধারাবাহিকতায় ক্লাবের প্রথম সম্মানীয় সাধারণ সম্পাদক ড. জন রকউড সিলন ক্রিকেট সংস্থার প্রথম সভাপতিরও দায়িত্ব পালন করেছিলেন। বেশ কয়েক দশক ক্লাবের সফলতার সাথে জড়িত পরিবারের সদস্যরূপে ১৯৪৮ থেকে ১৯৫১ সাল পর্যন্ত ক্লাবের সভাপতির দায়িত্ব পালনের পাশাপাশি সিলন ক্রিকেট সংস্থারও সভাপতিত্ব করে পাইকিয়াসোথি সারাভানামুত্তু। ১৯৩২ থেকে ১৯৩৬ সময়কালে ক্লাবের সম্মানীয় সাধারণ সম্পাদকের দায়িত্ব পালনকারী ডব্লিউ. এম. সেলায়া একই পদে সিলন হকি সংস্থা ও সিলন ক্রিকেট সংস্থার দায়িত্বে ছিলেন। নতুন শতকে শ্রীলঙ্কা ক্রিকেট দলের ব্যবস্থাপক হিসেবে সিটিএ শাফটার হকি ও ক্রিকেটের দ্বৈত আন্তর্জাতিক খেলায় ক্লাবের অধিনায়ক মনোনীত হয়েছিলেন। ১৯৮০-এর দশকে ১৯৮০ থেকে ১৯৮১ সময়কালে ক্লাবের সভাপতি টি. মুরুগাসার ক্রিকেট কন্ট্রোল বোর্ডের সহঃসভাপতি হন। ফলশ্রুতিতে, বেশকিছু বছর ক্লাবটি শ্রীলঙ্কার ক্রীড়া প্রশাসনে গুরুত্বপূর্ণ ভূমিকা পালনে অগ্রসর হয়েছিল।
সম্মাননা
১৯৪৫-৪৬, ১৯৫০-৫১
অক্ষয়পাত্র
অক্ষয়পাত্র (Akṣaya pātra) হিন্দু পৌরাণিক একটি বস্তু যার আক্ষরিক অর্থ অনিঃশেষণীয় বদনা৷ পান্ডবদের অজ্ঞাতবাসের সময় জ্যেষ্ঠ পান্ডব যুধিষ্ঠির সূর্যদেবের নিকট হতে অদ্ভুত অব্যয় পাত্রটি পান। দ্রৌপদী সহ পঞ্চপান্ডবের প্রাত্যহিক খাদ্য চাহিদা পূর্ণ হতো এই অক্ষয়পাত্রের মাধ্যমে।
গ্রন্থে উল্লেখ
পান্ডবদের বনবাসের সময়ে‌ তারা বহু বিদ্বজ্জন, সাধু, মুনি, ঋষি, রাজার সাক্ষাৎ পান যারা কোনো না কোনোভাবে তাদেরবিভিন্ন ঘটনায় জর্জরিত এবং সন্ত্রাসিত করে তুলেছিলেন। আমার এমন বহু রাজা মুনি-ঋষি গনও ছিলেন যারা তাদের বিভিন্নভাবে সহায়তা করার জন্য একাধিক বিষয়ে আলোচনা করেছেন। প্রায় প্রত্যহ এই সংখ্যক অতিথিদের যথাসাধ্য সেবার জন্য দ্রৌপদীর কাছে প্রয়োজনীয় সামগ্রী ছিল না, কারণ তারা রাজবংশীয় হলেও বনবাসে স্বল্প সংকুলানে বাস করছিলেন।
শ্রীকৃষ্ণ নিজের পিসতুতো ভাতা পঞ্চপান্ডব এবং তাদের পত্নী তথা নিজ ভগিনীস্বরূপ দ্রৌপদীর এই করুণ অবস্থা দেখে ব্যথিত হন। তিনি তাদের দিনে ১০৮ বার সূর্যদেবের মন্ত্র উচ্চারণ করার পরামর্শ দেন। তাদের আরাধনায় তুষ্ট হয়ে সূর্যদেব তাদের একটি অনন্ত অক্ষয়পাত্র দান করেন। আবার অপর একটি মত অনুসারে দ্রৌপদী শ্রীকৃষ্ণর আরাধনা করলে তিনি তাঁকে অফুরন্ত ভান্ডারের অক্ষয়পাত্র দান করেন। তবে এই ক্ষেত্রে ‌শর্ত রয়ে যায় দিনে প্রতিবার খাদ্য গ্রহণের সময় দ্রৌপদীর খাদ্য গ্রহণের আগে অবধি সেই পাত্র অক্ষয়পাত্র রূপে থাকবে ও দ্রৌপদীর খাদ্য গ্রহণের পর সেকি সাধারণ পাত্রের ন্যায় আচরণ করবে।
অক্ষয়পাত্র, দুর্বাসা মুনি এবং শ্রীকৃষ্ণ
পান্ডবদের বনবাসের সময় ঋষি দুর্বাসা এবং তার শিষ্যগণ হস্তিনাপুরের আসেন। দুর্যোধন এবং তার মামা গান্ধাররাজ শকুনি কোনভাবে ঋষি দুর্বাসাকে সন্তুষ্ট করেন। দুর্বাসা মুনি তাদের ওপর অতিসন্তুষ্ট হয়ে তাদের একটি বর প্রদানের ইচ্ছা প্রকাশ করেন। দূর্যোধন গোপনে ঋষি দুর্বাসার ক্রোধ কর্তৃক বনবাসে থাকা পান্ডবদের অভিশপ্ত করতে চান। সে ঋষিকে অনুরোধ করেন তিনি যেন তারা তাদের সহিত বনে দেখা করতে যান। দূর্যোধন ভালো করেই জানতেন বনবাসে দ্রৌপদী বা পান্ডবভ্রাতা কারোর পক্ষেই এই বিপুলসংখ্যক খাদ্য যোগান করা সম্ভব নয়।
ঋষি দুর্বাসা এবং তার অনুগামী শিষ্যগণ কথামতো পান্ডবদের সেবা পেতে বনের দিকে যাত্রা শুরু করেন। এই সময় পান্ডব ও পান্ডবপত্নী দ্রৌপদী অক্ষয়পাত্র ব্যবহার করে নিজেদের খাদ্য নির্বাহ করতেন আবার এই অক্ষয়পাত্রের শর্ত ছিল দিনে খাদ্য গ্রহণের সময় দ্রৌপদীর খাদ্যগ্রহণ সমাপ্ত হলে এই পাত্রটি একটি সাধারণ পাত্রে পরিণত হবে।‌ ঋষি দুর্বাসা তাদের কুটিরে এমন সময়ে এসে হাজির হন সেই সময় দ্রৌপদীর তার দৈনিক আহারাদি পূর্ব হতেই সম্পন্ন করে ফেলেছিলেন, ফলে ঋষি ও তার শিষ্যদের সেবার জন্যে তাদের কাছে অবশিষ্ট কোন প্রকার খাদ্য সামগ্রী ছিল না। ঋষি দুর্বাসার মতো একজন পরম পূজনীয় ব্যক্তিকে কোন প্রকার অতিথিসেবা করতে না পেরে পাণ্ডবরা যথেষ্ট চিন্তিত হয়ে পড়েন। এই সময় ছলনা বলে শ্রীকৃষ্ণ দ্রৌপদীর সামনে এসে হাজির হয় এবং তার কাছে নিজের ক্ষুধা নিবারণের খাদ্য দাবি করেন। দ্রৌপদী অতিশয় ক্রুদ্ধ হয়ে পড়েন এবং বলেন যে তিনি শ্রীকৃষ্ণকে তার এই খাদ্যসংকট দুরবস্থা থেকে নিস্তার প্রাপ্তির জন্য স্মরণ করেছেন। কৃষ্ণ তাকে সেই অক্ষয়পাত্র আনতে বলেন। পাত্র পর্যবেক্ষণ করে তিনি এক কণা চাউল ও আনাজপাতির সামান্য অংশ পান। তা-ই সাদরে গ্রহণ করে তিনি তার ভগিনীকে তার পরিতৃপ্তির কথা জানান। এই ঘটনা ঋষি দুর্বাসা সহ তার সমগ্র শিষ্যদের ক্ষুধা নিবারণ এবং পরিতৃপ্তির কারণ হয়ে ওঠে। শোলে তিনি এবং তাঁর শিষ্য গান পার্শ্ববর্তী নদীতে স্নানাচমন সম্পন্ন করে পাণ্ডব কুটীরের দিকে অগ্রসর না হয়ে ঐ স্থান পরিত্যাগ করেন। তিনি আশঙ্কা করেছিলেন তার আগমনে পাণ্ডবগণ যথেষ্ট পরিমাণ অতিথি সেবার আয়োজন করলেও তার অথবা তার শিষ্য কারো পক্ষেই এর অধিক খাদ্য গ্রহণ সম্ভব নয়।
বাসভূমি পত্রিকা
বাসভূমি পত্রিকা একটি বাংলা লিটল ম্যাগাজিন ১৯৮০ সালের জুন মাস থেকে অরূপ চন্দ্র কর্তৃক সম্পাদিত ও বর্তমানে বহরমপুর, মুর্শিদাবাদ থেকে প্রকাশিত। এই পত্রিকাটি পশ্চিমবঙ্গে ক্ষুদ্র পত্রিকা আন্দোলনে বিশেষ অবদান রেখেছে।
ইতিহাস
বাসভূমি পত্রিকা, একটি বাংলা ছোট পত্রিকা বা লিটল ম্যাগাজিন, ১৯৮০ সালের ১ জুন ভারতের পশ্চিমবঙ্গ রাজ্যের নদীয়া জেলার কৃষ্ণনগর থেকে প্রথম প্রকাশিত হয়েছিল। অরূপ চন্দ্র এই ম্যাগাজিনের প্রতিষ্ঠাতা সম্পাদক। এই পত্রিকাটির নামকরণ করেছিলেন কৃষ্ণনগরের ছোট গল্পকার শচীন বিশ্বাস। শুরুতে 'বাসভূমি' ছিল "নদীয়া জেলার বিপ্লবী লেখক শিল্পী সমিতি"-র মুখপাত্র সাময়িকী। ১৯৯০ সাল থেকে ম্যাগাজিনটি অরূপ চন্দ্র বহরমপুর থেকে সম্পাদনা ও প্রকাশ করছেন।
বাসভূমি পুরস্কার
২০০৮ সালে, বাসভূমি পত্রিকা, "চন্দ্র কমার্শিয়াল অ্যান্ড আর্ট ইনস্টিটিউট" এর সহযোগিতায়, যে সকল ব্যক্তি সাহিত্য, শিল্প, সংস্কৃতি, সাংবাদিকতা, সমাজসেবা বা অন্যান্য ক্ষেত্রে উল্লেখযোগ্য অবদান রেখেছেন তাঁদের সম্মানিত, উৎসাহিত ও অভিনন্দিত করার জন্য এই সম্মাননা ও পুরস্কার প্রদান শুরু করে। সমাজকে সমৃদ্ধ করা বা অন্য যে কোনও সমতুল্য ক্রিয়াকলাপে যুক্ত গুণী কবি-শিল্পী সাহিত্যিকগণ বিবেচিত হন। এই পুরস্কার সাধারণভাবে "বাসভূমি পুরস্কার" নামে অভিহিত। পুরস্কারগুলি হ'ল:
বাসভূমি সাহিত্য উৎসব
বাসভূমি পত্রিকা প্রতিবছর একটি বার্ষিক সাহিত্য উৎসব আয়োজন করে যা সাধারণভাবে "বাসভূমি উৎসব" নামে পরিচিত। এই উৎসবে অন্তর্ভুক্ত অনুষ্ঠান:
লিটল ম্যাগাজিন লাইব্রেরি
২০১০ সালে বাসভূমি পত্রিকার সম্পাদক অরূপ চন্দ্র লিটল ম্যাগাজিন আন্দোলনকে আরও ভালভাবে পরিবেশন করার জন্য একটি লিটল ম্যাগাজিন লাইব্রেরি খোলার সিদ্ধান্ত নিয়েছিলেন। সেই অনুসারে বাসভূমি পত্রিকা অফিসের একটি কক্ষে হাজার হাজার পুরাতন এবং সদ্য সংগ্রহ করা ম্যাগাজিন এবং বই নিয়ে একটি গ্রন্থাগার খোলা হয়েছিল। আনুষ্ঠানিকভাবে যার নামকরণ করা হয়েছে - লিটল ম্যাগাজিন সংরক্ষণ ও গবেষণা কেন্দ্র, বহরমপুর। গ্রন্থাগারটি গবেষক এবং আগ্রহী পাঠকদের বিনামূল্যে তাদের একাডেমিক এবং সাহিত্যমূলক ক্রিয়াকলাপগুলির জন্য প্রয়োজনীয় তথ্য নিখরচায় সরবরাহ করে।
সতীশ ধওয়ান মহাকাশ কেন্দ্রে উৎক্ষেপণের তালিকা
থাম্ব|upright=1.2|সতীশ ধওয়ান মহাকাশ কেন্দ্র প্রথম উৎক্ষেপণ মঞ্চ থেকে [[মেরু উপগ্রহ উৎক্ষেপণ যান|পিএসএলভি-সি৪৮ রকেটের উৎক্ষেপণ]] এই পাতায় সতীশ ধওয়ান মহাকাশ কেন্দ্রে (এসডিএসসি-শার) উৎক্ষেপণকে তালিকা আকারে প্রদর্শিত করা হয়েছে। এটি ভারতীয় মহাকাশ গবেষণা সংস্থার (ইসরো) প্রধান কৃত্রিম উপগ্রহ উৎক্ষেপণ কেন্দ্র। এটি ভারতের চেন্নাই শহরের উত্তরে অন্ধ্রপ্রদেশ রাজ্যের শ্রীহরিকোটায় অবস্থিত। এর আদি নাম শ্রীহরিকোটা রেঞ্জ (শার) এবং ২০০২ সালে ইসরোর প্রাক্তন সভাপতি সতীশ ধওয়ানের নামানুসারে এটির নাম পরিবর্তিত হয়েছিল।
পরিসংখ্যান
, সতীশ ধওয়ান মহাকাশ কেন্দ্রে মোট ৬৩১টি উৎক্ষেপণ হয়েছে, যার মধ্যে ৯০টি উৎক্ষেপক যানের উৎক্ষেপণ, ৫৩৮টি সাউন্ডিং রকেট উৎক্ষেপণ, এবং ৩টি পরীক্ষামূলক উৎক্ষেপণ। উৎক্ষেপক যানের ৮৯টি উৎক্ষেপণের মধ্যে ৭৪টি উৎক্ষেপণ সফল, ৫টি আংশিক ব্যর্থ, ও ১০টি ব্যর্থ।
এখানকার সমস্ত পরিসংখ্যান সরকারি পরিসংখ্যান ও নিচের তালিকার উপর ভিত্তি করে দেওয়া হয়েছে।
উৎক্ষেপক যান
নিচের স্তম্ভচিত্রগুলিতে কেবল উৎক্ষেপক যানের উৎক্ষেপণের পরিসংখ্যান দেওয়া হয়েছে। সাউন্ডিং রকেটের উৎক্ষেপণের জন্য নিচে আলাদা স্তম্ভচিত্র দেওয়া হয়েছে।
রম্য রচনা
রম্য রচনা বলতে সাহিত্যের হাস্যরসাত্মক রচনাকে বোঝায়। এই রচনাগুলি আকারে ছোট হয় কিন্ত এর মধ্যে কিছু বাস্তব সম্পর্কিত তথ্য জ্ঞান দেওয়া থাকে।
রম্য রচনা অর্থ
‘রম্য রচনা' কথাটির অভিধানিক অর্থ, যে রচনা রমণীয় বা সুন্দর। এই অর্থে রম্য রচনার এই সংজ্ঞা অতি ব্যাপক। কারণ সাহিত্যের ধর্মই এই যে তা রমণীয় ও সুন্দর হবে, হবে রসোত্তীর্ণ। আর এই অর্থে কবিতা, গল্প, উপন্যাস, প্রবন্ধ—সকল শ্রেষ্ঠ রচনাসমূহকেই রম্য রচনা অভিধায় ভূষিত করা যেতে পারে। ‘রম্য রচনা’ কথাটির এই ব্যাপক অর্থ স্বীকার করেও, বিশেষ অর্থে রম্য রচনা বলতে আমরা এক বিশেষ রচনারীতিকেই বুঝে থাকি। বলা যেতে পারে, যে রচনায় জীবনের লঘু-চপল বিকাশগুলিকে নিয়ে উচ্চতর সারস্বত কর্মে নিয়োজিত করা হয়, সেই রচনাই রম্য রচনা।
ইলা মজুমদার
ইলা মজুমদার (১৯৪১ - ৩ মে ২০০১) একজন বাংলাদেশী শাস্ত্রীয় সংগীত শিল্পী ছিলেন। সংস্কৃতি ক্ষেত্রে বিশেষ অবদানের জন্য বাংলাদেশ শিল্পকলা একাডেমী তাকে সম্মাননা প্রদান করে। তিনি শাস্ত্রীয় সংগীতকার বারীণ মজুমদারের স্ত্রী ছিলেন।
প্রাথমিক এবং কর্মজীবন
১৯৫৪ সাল থেকে মজুমদারকে তার ভবিষ্যত স্বামী বারীণ মজুমদার সংগীত শেখানো। তিনি ১৯৬১ সালে তার মাস্টার্স দর্শনশাস্ত্র সম্পন্ন করেন। ১৯৮১-২০০৩ সালে তিনি উইলস লিটল ফ্লাওয়ার স্কুলে শিক্ষক হিসাবে কাজ করেছিলেন। তিনি ন্যাশনাল মিউজিক কলেজে ১৫ বছরের জন্য পার্ট টাইম শিক্ষক হিসেবেও কাজ করেন।
মজুমদার সঙ্গীতশিল্পী বাপ্পা মজুমদার, সঙ্গীত সুরকার পার্থ শারোতি মজুমদার এবং ময়নাম শিল্পী পার্থ প্রতিম মজুমদারের মা ছিলেন।
অস্কার আইজ্যাক
অস্কার আইজ্যাক হার্নান্দেজ এস্ত্রাদা (জম্ম ৯ মার্চ, ১৯৭৯) ) একজন মার্কিন অভিনেতা। ১৯৯০'র দশকের শেষ দিকে অভিনয়ে অভিষেক হওয়ার পর তিনি জুইললিয়ার্ড স্কুল এ অভিনয় নিয়ে পড়াশোনা শুরু করেন এবং ২০০০'র দশকের বেশিরভাগ সময়ই বিভিন্ন ছোট-খাটো চরিত্রে অভিনয় করেন । ২০০৯ সালে অস্ট্রেলিয়ান চলচ্চিত্র বালিবো চলচ্চিত্রে অভিনয়ের জন্য আইজ্যাক " এএসিটিএ এওয়ার্ড" পান সেরা পার্শ্ব-অভিনেতা হিসেবে। পার্শ্ব চরিত্র হিসেবে বডি অফ লাইস (২০০৮), রবিন হুড (২০১০) এবং ড্রাইভ (২০১১) তে অভিনয় করেন আইজ্যাক, তার ক্যারিয়ারে গতি আসে ব্ল্যাক কমেডি চলচ্চিত্র ইনসাইড লুয়েন ডেভিস এ গায়কের চরিত্রে অভিনয় করে যেটি তাকে গোল্ডেন গ্লোব পুরষ্কারের মনোনয়ন পাইয়ে দেয়।
আইজ্যাক এর ক্যারিয়ার এগিয়ে যায় ক্রাইম ড্রামা এ মোস্ট ভায়োলেন্ট ইয়ার (২০১৪), থ্রিলার এক্স ম্যাকিনা (২০১৫) এবং সুপারহিরো চলচ্চিত্র এক্স-ম্যান এপোক্লিপস'' (২০১৬) এর মতো চলচ্চিত্রে অভিনয় করে। তিনি পরিচিতি পান স্টার ওয়ার্স এর নতুন ট্রিলজি (২০১৫-২০১৯) তে "পো ডেমেরন" এর চরিত্রে অভিনয় করে। তারপর থেকে তাকে সাইন্স ফিকশন চলচ্চিত্র এনিহিলেশন (২০১৮) এবং ডিউন এবং ক্রাইম ড্রামা দ্য কার্ড কাউন্টার (২০২১) এ অভিনয় করতে দেখা যায়।
টেলিভিশনে এইচবিও এর মিনি সিরিজ "শো মি এ হিরো" (২০১৫) এবং "সিনস ফ্রম এ ম্যারিজ" (২০২১) এ দেখা যায়। যেখানে তিনি গোল্ডেন গ্লোব জিতেন সীমিত এবং টেলিভিশন ধারাবাহিকে অভিনয়ের জন্য। ২০২২ সালে তাকে মার্ভেল সিনেমাটিক ইউনিভার্সে মুন নাইটে নাম ভূমিকায় অভিনয় করতে দেখা যায়।
২০২১–২২ দক্ষিণ আফ্রিকা ক্রিকেট দলের শ্রীলঙ্কা সফর
দক্ষিণ আফ্রিকা পুুরুষ ক্রিকেট দল ২০২১ সালের সেপ্টেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য শ্রীলঙ্কা সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে গণ্য হয়।
সফরটি প্রাথমিকভাবে ২০২০ সালের জুন মাসে অনুষ্ঠিত হওয়ার কথা ছিল, কিন্তু কোভিড-১৯ মহামারি সফরটিকে ঝুঁকির মুখে ফেলে দেয়। শ্রীলঙ্কা ক্রিকেটের প্রধান নির্বাহী কর্মকর্তা অ্যাশলি দে সিলভা ও ক্রিকেট দক্ষিণ আফ্রিকার ভারপ্রাপ্ত পরিচালক গ্রেইম স্মিথ দুজনেই উল্লেখ করেন যে তাঁদের অনুশীলনের জন্য যথেষ্ট সময় প্রয়োজন। ২০২০ সালের ২০ এপ্রিল উভয় ক্রিকেট বোর্ড নিশ্চিত করে যে মহামারির কারণে সফরটি স্থগিত করা হয়েছে। ২০২০ সালের ১ আগস্ট গ্রেইম স্মিথ নিশ্চিত করেন যে ২০২০ ক্যারিবিয়ান প্রিমিয়ার লিগ ও ২০২০ ইন্ডিয়ান প্রিমিয়ার লিগ-এর সঙ্গে তারিখ সংক্রান্ত ঝামেলার কারণে সফরটি অনির্দিষ্টকালের জন্য স্থগিত করা হয়েছে।
২০২১ সালের ৩০ জুলাই ক্রিকেট দক্ষিণ আফ্রিকা নিশ্চিত করে যে সিরিজের সবগুলো ম্যাচ রণসিংহে প্রেমাদাসা স্টেডিয়ামে জৈবসুরক্ষিত বুদ্‌বুদের মধ্যে অনুষ্ঠিত হবে।
ওডিআই সিরিজে শ্রীলঙ্কা ২–১ ব্যবধানে জয়ী হয়। টি২০আই সিরিজে দক্ষিণ আফ্রিকা ৩–০ ব্যবধানে শ্রীলঙ্কাকে পরাজিত করতে সক্ষম হয়।
দলীয় সদস্য
২০২১ সালের ২২ আগস্ট শ্রীলঙ্কা ক্রিকেট দাসুন শানাকাকে অধিনায়ক করে ৩০ সদস্যের একটি প্রাথমিক দল ঘোষণা করে। শ্রীলঙ্কা ওডিআই ও টি২০আই ম্যাচের জন্য আলাদা দল ঘোষণা না করে পুরো সফরের জন্য ২২ সদস্যের একটি মিলিত দল ঘোষণা করে।
কোভিড-১৯ পরীক্ষায় পজিটিভ আসার কারণে জুনিয়র দালা দক্ষিণ আফ্রিকার ওডিআই দল থেকে ছিটকে যান। তাঁর বদলি হিসেবে লুথো সিপামলাকে দলে নেয়া হয়। প্রথম ওডিআই ম্যাচে খেলার সময় দক্ষিণ আফ্রিকার অধিনায়ক তেম্বা বাভুমার আঙুলে চিড় ধরায় তিনি সিরিজের বাকি ম্যাচগুলো হতে ছিটকে যান। কেশব মহারাজকে দ্বিতীয় ও তৃতীয় ওডিআই-এর জন্য অধিনায়ক ঘোষণা করা হয়।
নিরাপদ পানীয় জল গ্রহণের ভিত্তিতে ভারতের রাজ্য ও কেন্দ্রশাসিত অঞ্চলসমূহের তালিকা
এটি নিরাপদ পানীয় জল গ্রহণের ভিত্তিতে ভারতের রাজ্য ও কেন্দ্রশাসিত অঞ্চলের তালিকা। তালিকাটি ভারত সরকার দ্বারা প্রকাশিত ২০১১ ভারত গণনা প্রতিবেদন থেকে সংকলিত হয়েছে। র্যাঙ্কটি পরিবারগুলির নিরাপদ পানীয় জল গ্রহণের শতাংশ উপর ভিত্তি করে তৈরি।
পাঞ্জাবের সংখ্যাগরিষ্ঠতা ৯৭.৬%, কেরালার সবচেয়ে খারাপ অবস্থানে রয়েছে মাত্র ৩৩.৫% পরিবার নিরাপদ পানীয় জল ব্যবহার করে। জাতীয় গড় ৮৫.৫% এ দাঁড়িয়েছে।
আব্দুল্লাহ ইবনে মুসলিম
আবদুল্লাহ ইবনে মুসলিম ইবনে আকিল(আরবি:عبد اللہ بن مسلم بن عقیل) কারবালার অন্যতম শহীদ ছিলেন। তাঁর পিতা ছিলেন মুসলিম ইবনে আকিল; আলী বিন আবি তালিবের ভাই আকিল ইবনে আবু তালিব, অর্থাৎ হুসাইন ইবনে আলীর চাচাত ভাই।
কথিত আছে যে, তিনিই প্রথম ব্যক্তি ছিলেন যিনি আশুরার দিনে মহানবী(সা.) এর পরিবার থেকে শহীদ হয়েছিলেন।
বংশ
বংশধরা: আবদুল্লাহ ইবনে মুসলিম ইবনে আকিল ইবনে আবু তালিব ইবনে আবদুল মুত্তালিব ইবনে হাশিম।
মাতা: রুকাইয়াহ বিনতে আলী বিন আবি তালিব
কারবালায়
ইবনে আ’সাম আল-কুফির পাশাপাশি আল-খুয়ারিজমি বর্ণনা করেন যে, আবদুল্লাহ ইবনে মুসলিমই সর্বপ্রথম শত্রুর সাথে লড়াই করার জন্য আবু তালিবের পরিবার যুদ্ধের জন্য বের হয়েছিলেন।
ইবনে শাহার আশুব বর্ণনা করেন, “আব্দুল্লাহ ইবনে মুসলিম তিন বার আক্রমণ করে আটানব্বই জন দুশমনকে হত্যা করেন তারপর আমর ইবনে সাবিহ আস-সাইদাবি এবং আসাদ ইবনে মালিকের হাতে শহীদ হোন।”
আল-বালাযারী বলেছেন: “আমর ইবনে সাবিহ আস-সাইদাবী আবদুল্লাহ ইবনে মুসলিম ইবনে আকিলকে একটি তীর নিক্ষেপ করে তাকে তার ঘোড়া থেকে নামিয়ে দিয়েছিল এবং লোকদের তাকে হত্যা করতে বলে এবং লোকেরা তাকে হত্যা করে এবং সে বলে, আমি হুসাইনের পরিবারের একজনকে তীর দিয়ে আঘাত করে ঘোড়া থেকে নামিয়েছি, এই তীর তাঁর কপালে হাতসহ পেরেকের মতো সংযুক্ত হয়ে যায়।”
ত্ববরী তার ইতিহাস গ্রন্থে হামিদ ইবনে মুসলিম আল-আযদি থেকে বর্ণনা করেন,
“আমর আবদুল্লাহকে লক্ষ্য করে একটি তীর নিক্ষেপ করলে তিনি তীর থেকে বাঁচতে কপালে হাত রেখেছিলেন তীর পেরেকের মতো তার হাতসহ কপালে গিয়ে আটকে যায়। তারপর আরেকটি তীর তার বুকে বিদ্ধ হলে তিনি পরে যান।”
মৃত্যু
১০ মুহাররম ৬১ হিজরী/১০ অক্টোবর ৬৮০ খ্রিস্টাব্দে তিনি কারবালা যুদ্ধে শাহাদাত লাভ করেন।
দেশ অনুযায়ী খ্রিস্টধর্ম
অনুসারীর সংখ্যা অনুযায়ী খ্রিস্টধর্ম বিশ্বের বৃহত্তম ধর্ম। সারা বিশ্বে প্রায় ২৪০ কোটি খ্রিস্টধর্মের অনুসারী আছে,  যা বিশ্ব জনসংখ্যার এক-তৃতীয়াংশ। বিশ্বের দুই-তৃতীয়াংশ রাষ্ট্রে খ্রিস্টধর্ম সংখ্যাগরিষ্ঠ জনগণের ধর্ম। বর্তমান যুগে খ্রিস্টধর্ম বেশ কিছু শাখা বা মন্ডলীতে বিভক্ত। এদের মধ্যে ৫টি প্রধান শাখা হল রোমান ক্যাথলিক মন্ডলী (১৩০ কোটি অনুসারী), প্রতিবাদী মন্ডলী (৯২ কোটি অনুসারী), পূর্বী প্রথানুবর্তী মন্ডলী (২৭ কোটি অনুসারী ), প্রাচ্যদেশীয় প্রথানুবর্তী মন্ডলী (৮ কোটি অনুসারী) এবং ইঙ্গ (অ্যাংলিকান) মন্ডলী (৮৫ লক্ষ)। এদের বাইরেও বিশ্বের সর্বত্র ভিন্ন ভিন্ন মতের অনেক মন্ডলী রয়েছে।
বৃহদাকার খ্রিস্ট জনসংখ্যাবিশিষ্ট দশটি দেশ
এটি পিউ রিসার্চের জরিপের উপর ভিত্তি করে তৈরি করা হয়েছে।
অরবরই
অরবরই, 'অড়বড়ই' বা 'অরবড়ই'(लबली) একটি ছোট অপ্রচলিত টক ফল। এর ইংরেজি নাম 'Otaheite gooseberry', 'Malay gooseberry', 'Tahitian gooseberry', 'country gooseberry', 'star gooseberry', 'West India gooseberry' ইত্যাদি। অরবরই গাছের বৈজ্ঞানিক নাম Phyllanthus acidus, যা 'Phyllanthaceae' পরিবারভুক্ত। বাংলাদেশের বিভিন্ন স্থানে এই ফলটিকে নোয়াড়, নলতা, লেবোইর, ফরফরি, নইল, নোয়েল, রোয়াইল, রয়েল, আলবরই, অরবরি ইত্যাদি নামেও ডাকা হয়। পশ্চিমবঙ্গের কোন কোন স্থানে একে নোড় বা শিল্যে-ও বলা হয়। ফলটির ব্যাস ০.৫ থেকে ১ সেমি পর্যন্ত হতে পারে। দেখতে হাল্কা হলুদ রং এর এই ফল এর ত্বক খাঁজ কাটা থাকে। পৃথিবীর অনেক স্থানে অরবড়ই গাছ লাগানো হয় সৌন্দর্য-বৃক্ষ হিসেবে। বাংলাদেশে এই ফলকে নইল এবং রয়েল নামেও ডাকা হয়। স্বাদে অম্ল এই গাছের ফলটি আচার বা চাটনী তৈরিতে ব্যবহৃত হলেও এই গাছের পাতার নির্যাস ওষধির গুণসম্পন্ন।
উদ্ভিদ ও ফলের বর্ণনা
নোয়াড় গাছ সাধারণত মাঝারি আকারের ৩০ ফুট উচ্চতার হয়ে থাকে এবং এর ছাল রুক্ষ হয়। গাছের পাতা সরল এবং একান্তর। গাছে স্ত্রী ও পুরুষ ফুল জন্মে। পাতাবিহীন শীর্ষে গোলাপী রঙের ফুল হয় এবং এর থেকেই থোকা থোকা ক্ষুদ্রাকৃতির নোয়াড় বা অরবরই জন্মে। জানুয়ারি মাসে ফুল আসলে দু-তিন মাসেই অর্থাৎ এপ্রিলে পরিপক্ক হয়, তেমনই মে মাসে ফুল দেখা দিলে আগস্ট মাসে পরিপক্ক হয়।
গুণাগুন
এ ফল প্রচুর ভিটামিন সি সমৃদ্ধ।এতে প্রচুর পানি ও থাকে ফলে বেশি তৃষ্ণার্ত থাকলে এটা খেলে কিছুটা তৃষ্ণা নিবারিত হবে।
হাম, বসন্ত রোগে এই গাছের ব্যবহার আমাদের দেশে তথা বাংলার পল্লীঅঞ্চলে আবহমান কাল থেকে প্রচলিত। পৃর্ববঙ্গ (অধুনা বাংলাদেশ) ও উত্তরবঙ্গে যারা চিকিৎসা করতেন তারা হাম হলে লবলী তথা নোয়াড় গাছের পাতার রস খেতে দিতেন এবং ঐ গাছের ডাল (শাখা) গায়ে বুলিয়ে আরোগ্য করিয়ে দিতেন।
ব্যবহার
বিট সল্ট দিয়ে খেতে পারেন।ডাল এ দিয়ে খেতে পারেন।তাছাড়া এর আচার খুব ই সুস্বাদু। অরবরই গাছ গুল্ম এবং বৃক্ষের মাঝামাঝি আকারের হয়, যা দুই থেকে নয় মিটার পর্যন্ত উঁচু হতে পারে। thumb|left|গাছ thumb|200px|right|গাছ thumb|left|গাছের ডালে অরবরই
হ্যামিল্টনের কোকসা
হ্যামিল্টনের কোকসা বা জয়া হিরালু বা তিলা বা চেদ্রা বা কোকসা (বৈজ্ঞানিক নাম:Barilius bendelisis) (ইংরেজি: Hamilton's Barila ) হচ্ছে Cyprinidae পরিবারের Barilius গণের একটি স্বাদুপানির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
বর্ণনা
এদের দেহ গভীর ও চাপা। অঙ্কীয়ভাগ পৃষ্ঠীয়ভাগ অপেক্ষায় অধিক উত্তল। মুখের চির মধ্যম প্রকৃতির।
বিস্তৃতি
এই মাছ ভারত, নেপাল, বাংলাদেশ ও পাকিস্তানে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
অসকার পেশেল
অসকার ফার্ডিনান্ড পেশেল (Oscar Ferdinand Peschel) একজন জার্মান ভূগোলবিদ, নৃতাত্ত্বিক এবং প্রকৃতিবিদ। আধুনিক প্রাকৃতিক ভূগোল শিক্ষণ তার মাধ্যমেই সূচীত হয়।
জীবন-কাল ও শিক্ষা
১৮২৬ সালে ১৭ মার্চ তারিখে জার্মানীর ড্রেসডেন শহরে পেশেলের জন্ম হয়। তিনি ১৮৭৫ সালের ৩১ আগস্ট তারিখে জার্মানীর লিপজিগ শহরে মৃত্যুবরণ করেন।
কারানজে টার্ফ সাতারা
কারানজে টার্ফ সাতারা (Karanje Turf Satara) ভারতের মহারাষ্ট্র রাজ্যের সাতারা জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কারানজে টার্ফ সাতারা শহরের জনসংখ্যা হল ২১,৫০৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে কারানজে টার্ফ সাতারা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
তুভা
তুভা (Тува́) বা তাইভা, সরকারীভাবে তাইভা প্রজাতন্ত্র (Респу́блика Тыва́; Тыва Республика, Tyva Respublika ), হল রাশিয়ার যুক্তরাষ্ট্রীয় শাসন ব্যবস্থার অধীন একটি রাজ্য।
সাইবেরিয়ার দক্ষিণাংশে অবস্থিত তুভা প্রজাতন্ত্রটি ভৌগলিকভাবে এশিয়া মহাদেশের ঠিক কেন্দ্র বরাবর অবস্থিত। রাজ্যটির সীমান্তে রাশিয়ার বিভিন্ন রাজ্য (আলতাই প্রজাতন্ত্র, খাকাসসিয়া প্রজাতন্ত্র, ক্রাসনয়ারস্ক ক্রাই, ইরকুটস্ক অবলাস্ট ও বুরিয়াতিয়া প্রজাতন্ত্র) এবং দক্ষিণে মঙ্গোলিয়া অবস্থিত। রাজ্যটির রাজধানী শহর হল কাইজিল। রাশিয়ার ২০১০ সালের আদমশুমারি অনুযায়ী রাজ্যটির জনসংখ্যা মোট ৩০৭,৯৩০ জন।
১৯২১ হতে ১৯৪৪ সাল পর্যন্ত তুভা একটি সার্বভৌম ও স্বাধীন রাষ্ট্র ছিল। সে সময়ে রাষ্ট্রটি তান্নু তুভা নামে পরিচিত ছিল এবং এর সরকারি নাম ছিল তুভীয় গণপ্রজাতন্ত্র বা গণপ্রজাতন্ত্রী তান্নু তুভা। যদিও প্রতিবেশী সোভিয়েত ইউনিয়ন এবং সমাজতান্ত্রিক মঙ্গোলিয়া ব্যতীত অন্য কোন রাষ্ট্র একে স্বীকৃতি দেয় নি।
রাজ্যটির অধিকাংশ জনগোষ্ঠী জাতিগতভাবে তুভীয় এবং তারা তাদের মাতৃভাষা তুভীয় ভাষায় কথা বলে। অপরদিকে সংখ্যালঘু রুশ জনগোষ্ঠীর মানুষ রুশ ভাষায় কথা বলে। সরকারীভাবে রুশ এবং তুভীয় উভয় ভাষাই ব্যবহৃত হয়। তুভা পরিচালনাকারী সংসদের নাম গ্রেট খুরাল। প্রতি চার বছর পরপর নির্বাচনের মাধ্যমে সেখানে সংসদ সভাপতি মনোনীত করা হয়।
ভোগ শ্রীনিবাস
ভোগ শ্রীনিবাস হল ভারতের অন্ধ্রপ্রদেশ রাজ্যের তিরুমালা বেঙ্কটেশ্বর মন্দিরের প্রধান দেবতা (‘ধ্রুব বেরা’) বেঙ্কটেশ্বরের একটি রৌপ্যনির্মিত প্রতিমূর্তি। এই বিগ্রহটি মনবলপ্পেরুমল বা কৌতুক বেরা নামেও পরিচিত। এই বিগ্রহটিতে দৈনিক ‘অভিষেকম্‌’ অনুষ্ঠান (তোমল সেবার অঙ্গ হিসেবে) এবং দৈনিক একান্ত সেবা অনুষ্ঠান আয়োজিত হয়। ভক্তরা বিশ্বাস করেন, এই বিগ্রহে ধ্রুব বেরার নির্যাস রয়েছে এবং এই বিগ্রহ ভক্তদের ইচ্ছা পূরণ করেন।
৬১৪ খ্রিস্টাব্দে পল্লব রানি সামাবাই (যিনি কদবন-পেরুনদেবী নামেও পরিচিত) মন্দিরে এই বিগ্রহটি প্রতিষ্ঠা করেছিলেন। সামাবাই মন্দিরকে ভূসম্পত্তি ও সোনাও দান করেছিলেন। এই বিগ্রহটি ধ্রুব বেরার একটি যথাযথ প্রতিরূপ। শুধুমাত্র এই বিগ্রহে শঙ্খ ও চক্রদুটি স্থায়ী। বিগ্রহের ‘পীঠমে’ (বেদী) দেবতার পায়ের নিচে একটি যন্ত্র রয়েছে। এই যন্ত্রটিতে দুটি পরস্পর-বিরোধী অভিমুখে স্থাপিত সমবাহু ত্রিভূজ দেখা যায়। একটি রেশমি সুতোর মাধ্যমে এই বিগ্রহটি ধ্রুব বেরার সঙ্গে স্থায়ীভাবে বদ্ধ আছে। বিগ্রহটিকে যখন ধ্রুব বেরার প্রতিনিধি করে গর্ভগৃহের বাইরে আনা হয়, তখনও সুতোটি আটকানো থাকে। এর পর সেটিকে আবার সোনা দিয়ে আটকানো হয়।
সেবা
অভিষেকম্‌: ধ্রুব বেরা বিগ্রহে প্রতি শুক্রবার অভিষেকম্‌ করা হয়। কিন্তু ভোগ শ্রীনিবাস বিগ্রহে প্রতিদিন অভিষেকম্‌ আয়োজিত হয়।
একান্ত সেবা: এই সেবার সময় ভোগ শ্রীনিবাস বিগ্রহটিকে শয়ন মণ্ডপমে একটি রুপোর দোলনায় স্থাপন করা হয়। বিগ্রহে চন্দন লেপন করা হয় এবং নৈবেদ্যম্‌ উৎসর্গ করা হয়। ‘ধনুর্মাসে’র সময় এই সেবাটি ভোগ শ্রীনিবাসের পরিবর্তে কৃষ্ণ বিগ্রহে করা হয়।
সহস্র কলসাভিষেকম্‌: এই সেবার সময় এক হাজারটি রুপোর পাত্রে ‘পরিমল তীর্থম্‌’ (চন্দনমিশ্রিত পরিশ্রুত জল) দিয়ে ভোগ শ্রীনিবাস ও অন্যান্য মূর্তির অভিষেক করা হয়।
অক্ষতারোপণ সেবাটি আয়োজিত হয় ভোগ শ্রীনিবাস বিগ্রহটিকে ‘বঙ্গারু বাকিলি’র (স্বর্ণদ্বার) বাইরে নিয়ে এসে।
মহীকাণ্ঠা এজেন্সি
মহীকাণ্ঠা এজেন্সি ছিলো ব্রিটিশ ভারতের একটি রাজনৈতিক এজেন্সি, যা বোম্বে প্রেসিডেন্সির ব্রিটিশ সরকারের সাথে উক্ত অঞ্চলের দেশীয় রাজ্যগুলির সম্পর্ক স্থাপন করতো৷ ১৯৩৩ খ্রিস্টাব্দে এজেন্সিটির দাঁতা রাজ্য ব্যতীত সমগ্র মহীকাণ্ঠা এজেন্সি পশ্চিম ভারত রাজ্য এজেন্সির সঙ্গে যুক্ত করা হয়৷ এজেন্সিটির মোট ক্ষেত্রফল ছিলো এবং ১৯০১ খ্রিস্টাব্দের জনগণনা অনুসারে জনসংখ্যা ছিলো ৩,৬১,৫৪৫ জন৷
ইতিহাস
১৮০৩ থেকে ১৮০৫ খ্রিস্টাব্দের মধ্যে ব্রিটিশ ও মারাঠাদের মধ্যে সংঘটিত হওয়া দ্বিতীয় ইঙ্গ-মারাঠা যুদ্ধর পর থেকে এই অঞ্চলের রাজ্যগুলির ব্রিটিশ প্রভাবিত হওয়া শুরু করে। ১৮১১ খ্রিস্টাব্দের মধ্যে মারাঠা সাম্রাজ্যের পতন শুরু হলে ব্রিটিশ সরকার বরোদা রাজ্যের শাসককে মাধ্যম বানিয়ে মহীকাণ্ঠা এজেন্সির রাজ্যগুলি থেকে কর আদায় করে বার্ষিক হারে ব্রিটিশদের তা দেওয়ার চুক্তিপত্রে স্বাক্ষর করান। ১৮২০ খ্রিস্টাব্দে বরোদা দেশের অন্য কোন রাজ্যে নিজের সৈন্যদল পাঠাতে নারাজ থাকলে ব্রিটিশরা নিজে থেকেই সম্পূর্ণ অঞ্চলের উপর নিজের কর্তৃত্ব প্রতিষ্ঠা করে। ১৮৩০ এর দশকে, ১৮৫৭-৫৮ এবং ১৮৬৭ খ্রিস্টাব্দে ভারতজুড়ে কিছু বিশৃঙ্খলা দেখা দিলেও এই অঞ্চল ছিল যথেষ্ট শান্ত এবং সুরক্ষিত। তবে ১৮৮১ খ্রিস্টাব্দ নাগাদ বিজয়নগর রাজ্যের স্থানীয় ভিলরা তাদের শাসকদের প্রতি বিদ্রোহ ঘোষণা করে তাকে বিতাড়িত করার ঘটনা ঘটে।
মহীকাণ্ঠা ১৮৯৯-১৯০০ খ্রিস্টাব্দে ভয়ঙ্কর খরা হয়, ফলস্বরূপ ১৮৯১-১৯০১ খ্রিস্টাব্দের জনগণনা জনসংখ্যা ৩৮% হ্রাস পায়। এই অঞ্চলের জনসংখ্যা অধিকাংশই ছিল ভিল এবং কোলী। ১৮৯৭ খ্রিস্টাব্দে আমেদাবাদ থেকে অম্বলিয়ারা রাজ্যের নিকটস্থ পরন্তী হয়ে আহমেদনগর পর্যন্ত রেললাইন দীর্ঘায়িত করা হয়। এজেন্সির সদর সাদরাতে স্কট কলেজ নামে একটি ব্রিটিশ পাবলিক স্কুল প্রতিষ্ঠা করা হয়, এটি ছাড়া সাদরাতে আরো একটি, ইদার ও মাণসাতে ছিল ইংরেজি মাধ্যমের শিক্ষাপ্রতিষ্ঠান।
প্রশাসনিক পরিণতি
১৯৩৩ খ্রিস্টাব্দে মহীকাণ্ঠা এবং বনাসকাণ্ঠা এই দুটি এজেন্সিকে একত্রিত করা হয়। ১৯২৫ খ্রিস্টাব্দের পূর্বে বনাসকাণ্ঠা পালনপুর এজেন্সি নামে পরিচিত ছিল। পরে পালনপুর এজেন্সির পালনপুর রাজ্যকে রাজপুতানা এজেন্সির অন্তর্ভুক্ত করা হলে বাকি দেশীয় রাজ্যগুলি কে মহীকাণ্ঠা এজেন্সির অন্তর্ভুক্ত করা হয়।
১৯৪৭ খ্রিস্টাব্দে ভারতের স্বাধীনতা লাভের পর মহীকাণ্ঠা এজেন্সির রাজ্য গুলি ভারতের অন্তর্ভুক্ত হয়। স্বাধীন ভারতে প্রাথমিকভাবে এগুলি বোম্বে রাজ্যের উত্তর দিকের জেলাগুলির মধ্যে বন্টিত হয়। ১৯৬০ খ্রিস্টাব্দে ভাষার ভিত্তিতে বোম্বে রাজ্য গুজরাত এবং মহারাষ্ট্র নামে দুটি রাজ্যে বিভক্ত হলে পূর্বতন এই মহীকাণ্ঠা এজেন্সি গুজরাত রাজ্যের অংশীভূত হয়।
দেশীয় রাজ্যের তালিকা
এই এজেন্সির দেশীয় রাজ্যগুলি নিম্নলিখিত প্রকারের বিভক্ত ছিল:
কঠিন বাস্তব
কঠিন বাস্তব ২০০১ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন আমিন খান, রিয়াজ, রাজ্জাক, ডিপজল, নবাগত কেয়াসহ আরও অনেকে। চলচ্চিত্রটি প্রযোজনা করেন আরমান প্রোডাকশনের ব্যানারে ফাইট ডিরেক্টর আরমান। এটি ১৯৯৯ সালের ভারতীয় চলচ্চিত্র তাল এর পুনঃনির্মাণ।
আশির আজিম
আশির আজিম গিল একজন পাকিস্তানি-কানাডিয়ান চলচ্চিত্র এবং টেলিভিশন পরিচালক, অভিনেতা, লেখক এবং প্রাক্তন সিভিল সার্ভিস অফিসার যিনি ১৯৯৪ সালে টেলিভিশন সিরিজ ধুয়ানের মাধ্যমে খ্যাতি অর্জন করেছিলেন এবং এখন তার ইউটিউব চ্যানেলে একটি রাজনৈতিক সংস্কার ভিত্তিক ওয়েব-সিরিজ উপস্থাপনা করেন।
প্রারম্ভিক জীবন এবং কর্মজীবন
আশির আজিম ১৯৬২ সালে কোয়েটায় জন্মগ্রহণ করেন যেখানে তিনি প্রাথমিক বিদ্যালয়ে পড়াশোনা করেন। তিনি ১৯৮১ থেকে ১৯৮৪ সালে পাকিস্তান এয়ার ফোর্স কলেজ অফ অ্যারোনটিক্যাল ইঞ্জিনিয়ারিংয়ে পড়াশোনা করেন। পরে, তিনি ১৯৮৪-১৯৮৬ সালে করাচির ব্যবসায় প্রশাসন ইনস্টিটিউট থেকে বিবিএ ডিগ্রি লাভ করেন। ১৯৮৮ সালে আশির '১৬তম কমন'-এর মাধ্যমে পাকিস্তানের সেন্ট্রাল সুপিরিয়র সার্ভিসেস-এ যোগ দেন। সেখানে কাজ করার সময় তিনি পাকিস্তান সশস্ত্র বাহিনী সম্পর্কে একটি গল্প লিখেছিলেন। পরে তার এক সহকর্মী তাকে তার গল্পের উপর একটি টেলিভিশন সিরিয়াল তৈরি করার পরামর্শ দেন। তার গল্পের উপর ভিত্তি করে ধুওয়ান শিরোনামের সিরিয়ালটি ১৯৯৪ সালে পাকিস্তান টেলিভিশন কর্পোরেশনে (বর্তমানে পিটিভি হোম) প্রচারিত হয়েছিল। তিনি প্রধান অভিনেতা হিসাবে সিরিয়ালে উপস্থিত হয়েছিলেন এবং জনসাধারণের স্বীকৃতি অর্জন করেছিলেন। ধুওয়ান সারা দেশে জনপ্রিয় হয়ে ওঠে এবং ইতিবাচক সাড়া পায়। এরপর আশির ২০০৪ সালে কানাডায় চলে যান। ২০১৫ সালে, তিনি তার প্রথম চলচ্চিত্র মালেক ঘোষণা করেন যা তিনি ১৯৯৩ সালে লিখেছিলেন। চলচ্চিত্রটি আশির দ্বারা লিখিত ও সহ-প্রযোজিত হয়েছিল এবং ৮ এপ্রিল ২০১৬ সালে মুক্তি পেয়েছিল। হাসান রানার ‘ ইয়ালঘর ’ ছবিতেও অভিনয় করেছেন আশির।
বেসামরিক চাকুরী
গণমাধ্যমের কাজ ছাড়াও আশির আজিম ছিলেন একজন পাকিস্তানি সরকারি কর্মকর্তা। তিনি সিভিল সার্ভিসে [ফেডারেল বোর্ড অফ রেভিনিউ] কাজ করেছেন কঠোর ও সৎ হয়ে। তিনি পাকিস্তানের অর্থনীতির উন্নতির জন্য নিরলসভাবে কাজ করেছেন এবং পাকিস্তান কাস্টমসে অবস্থান করে এবং সিবিআর এবং অন্যান্য বিভাগের সাথে সমন্বয় করে দুর্দান্ত পদক্ষেপ গ্রহণ করেছেন। পাকিস্তান কাস্টমসে তার সেবার সময়, তিনি এমন একটি সিস্টেমের উপর ভিত্তি করে সফ্টওয়্যার তৈরি করেছিলেন যা 4 ঘন্টার মধ্যে কন্টেইনারগুলি পরিষ্কার করে। এটি আগে ১২ দিনের মধ্যে পরিষ্কার করা হত যাতে পাকিস্তানের শিল্প দ্রুত প্রসারিত হতে পারে। আশির এবং তার সহকর্মীদের দ্বারা বিকশিত প্রকল্পটি অস্ট্রেলিয়া এবং মার্কিন যুক্তরাষ্ট্রের মতো উন্নত দেশগুলির সমতুল্য ছিল। এই সফটওয়্যারের কারণে পাকিস্তান কাস্টমস ডিপার্টমেন্ট স্বচ্ছতার দিকে এগিয়ে যাচ্ছিল। কিন্তু দুর্নীতিগ্রস্ত ব্যক্তিরা তাদের স্বার্থের ক্ষতি দেখে ভিত্তিহীন এবং মিথ্যা অভিযোগ করে আশিরকে পদ থেকে বরখাস্ত করে। এখানে তিনি দেশের ভালোবাসার এক মহান দৃষ্টান্ত স্থাপন করেন এবং কোন সংবাদ সম্মেলন করেন নি, কোন অপপ্রচারের আশ্রয় নেননি। তিন বছর ধরে তিনি নীরবে তার অধিকারের জন্য আদালতে লড়াই করেছিলেন। তিন বছর পর আদালত তাকে বেকসুর খালাস দিয়ে ওই পদে পুনর্বহালের নির্দেশ দেয় এবং সব অভিযোগ মিথ্যা বলে খারিজ করে দেয়। কিন্তু তিনি তার পদ থেকে পদত্যাগ করেন এবং তার পরিবারের সাথে পাকিস্তান থেকে কানাডায় চলে আসেন। এখন তিনি কানাডার একজন ট্রাক ড্রাইভার এবং ইউটিউবে তার ভিডিও বার্তার মাধ্যমে পাকিস্তানের প্রেমে তার মতামত প্রকাশ করেছেন। প্রতিটি ভিডিওতে পাকিস্তানের উন্নয়নের জন্য টিপস এবং তরুণদের জন্য একটি আশাব্যঞ্জক বার্তা রয়েছে।
ব্যক্তিগত জীবন
তিনি বুশরা আশির আজিমকে বিয়ে করেছেন, তার দুটি সন্তান রয়েছে এবং তিনি দ্বৈত পাকিস্তানি - কানাডিয়ান নাগরিক। তিনি একজন রোমান ক্যাথলিক খ্রিস্টান।
২০১৭ সালের ৭ ই জুলাই, তার টুইটার অ্যাকাউন্টের মাধ্যমে, আজিম প্রকাশ করেন যে তিনি বর্তমানে তার আয়ের প্রধান উৎস হিসাবে কানাডায় একটি ২২ চাকার ট্রাক চালান। তার একটি ইউটিউব চ্যানেলও রয়েছে যেখানে তিনি পাকিস্তানের শাসন, রাজনৈতিক এবং সামাজিক সমস্যা সম্পর্কে তার মতামত নিয়ে আলোচনা করেন।
ইন্ডিয়া টুডে (টিভি চ্যানেল)
ইন্ডিয়া টুডে হলো ২৪ ঘণ্টা ইংরেজি ভাষায় খবর সম্প্রচারকারী ভারতীয় টেলিভিশন নেটওয়ার্ক চ্যানেল। এটির মালিক টিভি টুডে নেটওয়ার্ক লিমিটেড, যেটি মূলত লিভিং মিডিয়া এর অংশ।
ইতিহাস
চ্যানেলটি ২০০৩ সালে হিন্দি আজ টাক এর ভ্রাতৃপ্রতীম চ্যানেল হিসেবে যাত্রা শুরু করে।
তৃতীয় রুদ্রসিংহ
তৃতীয় রুদ্রসিংহ অন্তিম পশ্চিমী ক্ষত্রপ শাসক ছিলেন। গুপ্ত সম্রাট দ্বিতীয় চন্দ্রগুপ্ত তাকে হত্যা করে পশ্চিমী ক্ষত্রপ রাজ্যেকে গুপ্ত সাম্রাজ্যের অন্তর্ভুক্ত করেন।
পরিচিতি
১৯২৩ খ্রিষ্টাব্দে সিলভিয়ান লেভি রামচন্দ্র ও গুণচন্দ্র নামক দুই জৈন লেখক দ্বারা রচিত নাট্যদর্পণ নামক একটি সংস্কৃত গ্রন্থ থেকে বিশাখদত্ত রচিত দেবীচন্দ্রগুপ্ত নামক একটি সংস্কৃত নাটকের ছয়টি শ্লোক প্রকাশ করেন। এই বছরই একাদশ শতাব্দীর মালবের রাজা ভোজ রচিত শৃঙ্গারপ্রকাশ ও সরস্বতীকণ্ঠাভরণ নামক দুইটি গ্রন্থ থেকে দেবীচন্দ্রগুপ্ত নাটকের তিনটি শ্লোক আবিষ্কৃত হয়। ১৯২৪ খ্রিষ্টাব্দে রাখালদাস বন্দ্যোপাধ্যায় প্রথম অমোঘবর্ষের সঞ্জন তাম্রলিপির একটি শ্লোক ও বাণভট্ট রচিত হর্ষচরিতের একটি ছোট টীকা থেকে দেবীচন্দ্রগুপ্ত নাটক সম্বন্ধে আরো কিছু তথ্য উদ্ধার করেন। এই সকল শ্লোক একত্র করে দেবীচন্দ্রগুপ্ত নাটকের বক্তব্য বোঝা সম্ভব হয়েছে।
দেবীচন্দ্রগুপ্ত নাটক থেকে জানা যায় যে, গুপ্ত সম্রাট সমুদ্রগুপ্তের মৃত্যুর পর তার জ্যেষ্ঠ পুত্র রামগুপ্ত সিংহাসনে আরোহণ করেন ও তার কনিষ্ঠ ভ্রাতা দ্বিতীয় চন্দ্রগুপ্তের বাগদত্তা ধ্রুবস্বামিণীকে বলপূর্বক বিবাহ করেন। পশ্চিমী ক্ষত্রপদের সঙ্গে যুদ্ধে পরাজিত হওয়ার পর তৃতীয় রুদ্রসিংহের দাবী মেনে রামগুপ্ত ধ্রুবস্বামিণীকে তার নিকট সমর্পণ করার সিদ্ধান্ত নেন। এই ঘটনায় ক্রুদ্ধ দ্বিতীয় চন্দ্রগুপ্ত নিজে রাণী ধ্রুবস্বামিণীর ছদ্মবেশে তৃতীয় রুদ্রসিংহের নিকট যান ও তাকে হত্যা করেন। ফলে, পশ্চিমী ক্ষত্রপ রাজ্য গুপ্ত সাম্রাজ্যের অন্তর্ভুক্ত হয়। পরে তিনি রামগুপ্তকেও হত্যা করে সিংহাসনে আরোহণ করেন ও ধ্রুবস্বামিণীকে বিবাহ করেন।
যদিও ঐতিহাসিকেরা বিশাখদত্ত বর্ণিত এই ঘটনার সত্যতা সম্বন্ধে নিশ্চিত নন। কিন্তু প্রথম কুমারগুপ্তের বিলসাদ স্তম্ভলিপিতে মহাদেবী ধ্রুবদেবী এবং বৈশালীর টেরাকোটা শীলমোহরে মহাদেবী ধ্রুবস্বামিণীর উল্লেখ রয়েছে। এছাড়া বিদিশায় আবিষ্কৃত কিছু তাম্র মুদ্রা ও লিপিতে রামগুপ্তের উল্লেখ রয়েছে।